# **Honorar til styret 12 medlemmer – Fagforbundet Nannestad.**

Hele styret har et ansvar for fagforeningens totale virksomhet, og skal bestå av følgende verv:

* Leder
* Nestleder
* Opplæringsansvarlig
* Kasserer
* Yrkesseksjonsledere
* Helse og sosial
* Samferdsel og teknisk
* Kirke, kultur og oppvekst
* Kontor og administrasjon
* Ungdomstillitsvalgt
* Pensjonisttillitsvalgt
* Et nødvendig antall styremedlemmer

I dag har Fagforbundet **tre** styremedlemmer, hvorav ett er tillitsvalgt etter hovedavtale, jfr. §11.5

Yrkesseksjonene, pensjonisttillitsvalgte og ungdomstillitsvalgte skal i henhold til vedtektene også ha et eget utvalg med nestleder, som er personlig vara. Dette har ikke vært mulig å gjennomføre i praksis da vi er en liten forening. Med unntak av pensjonistutvalget som er organisert i henhold til vedtektene.

Det er årsmøtet som bestemmer nødvendig antall styremedlemmer, direkte på møtet.

Dagens honorar er 300,- per møte, ved deltakelse. Det er en møtestruktur på 11 møter i årsmøteperioden. Ved fulltallig oppmøte hvert møte, tilsvarer det 39.600,- i året.

**Forslag:**

*Dagens sammensetning av styret endres, til 12 styremedlemmer i sin helhet, med kun* ***to*** *styremedlemmer og møtehonoraret forblir 300,- per møte, ved deltakelse.*

*Dette forslaget tillater at personer innehar dobbelt-verv dersom valgkomiteen ikke finner andre aktuelle kandidater til å stille i vervene.*

*Styret gis anledning til å innstille aktuelle kandidater for å oppheve dobbeltverv, dersom den aktuelle kandidaten innfrir kriteriene for vervet.*

**Styrets innstilling:**

*Styret støtter forslaget, da det bidrar til å sørge for at alle verv blir fulgt opp, og for å sikre at medlemmer får tilgang på alle fordeler gjennom hele året. Styret vil etterstrebe å få inn nye kandidater til verv som ligger dobbelt i dag.*